stanford-oval/wikipedia huggingface dataset:
Hurrygames

| Hurrygames Hurriganes |
| --- | --- | --- |

Studioalbumin tiedot
 Äänitetty : 1984
 Julkaistu: 1984
 Formaatti: LP, C-kasetti, CD
 Tuottaja(t): Remu Aaltonen
 Tyylilaji: rock and roll
 Kesto: 28.00
 Levy-yhtiö: Scandia
Listasijoitukset
  19. (lokakuu 1984)
Hurriganesin muut julkaisut
| Seven Days, Seven Nights 1983 | Hurrygames 1984 | Live at Metropol 1988 |
Hurrygames on Hurriganes-yhtyeen vuonna 1984 ilmestynyt 12. ja samalla viimeinen sen alkuperäisenä toiminta-aikana julkaistu studioalbumi. Albumin tuotti Remu Aaltonen. Levyllä on musiikkia vain 28 minuutin verran. Sessioissa äänitettiin myös kappale ”I Gotta Know”, joka jätettiin julkaisematta. Kappale julkaistiin 13 vuotta myöhemmin kokoelmalla Double Trouble. Levyn jokaisesta kappaleesta kuvattiin myös musiikkivideo.
Tämän levyn jälkeen yhtye julkaisi vielä viimeisen livelevyn Live at Metropol, mutta sen jälkeen julkaistiin lähinnä kokoelmia ja livelevyjä. Seuraava studiossa äänitetty albumi oli 17 vuoden tauon jälkeen vuonna 2001 julkaistu 30th Anniversary, jolla tosin soittaa Remu Aaltonen uusista soittajista kasatun Hurriganes-kokoonpanon kanssa esittäen uusittuja versioita vanhoista Hurriganes-klassikoista.
Svart Records julkaisi vuonna 2019 albumista uuden vinyylipainoksen, joka sisälsi bonuskappaleen ”I Gotta Know”. Mukana tuli myös Vesa Kontiaisen saateteksti sekä repro keikkajulisteesta. Painos on rajoitettu: mustalle vinyylille prässättyä versiota painettiin 400 ja siniselle versiolle prässättyä 300 kappaletta.
Videoversio

Albumista tehtiin myös videoversio, johon kappaleiden musiikkivideot koottiin samassa järjestyksessä kuin itse albumillakin. Videoversio julkaistiin sekä VHS- että Betamax-kasettina ja vuonna 2007 DVD-muodossa Rock 'n' roll All Night Long 1973–1988 -julkaisussa. Hurrygames-videon kuvaaja on lahtelainen Juha Lepistö, joka on LP:n tiedoissa mainittu nimimerkillä Steadyrock. Hurrygamesin kansikuva on myös otettu Juha Lepistön videomateriaalista.
Videolla ja kannessa näkyvä neljäs henkilö on niissä esiintyvän vuoden 1971 Cadillac Eldoradon omistaja. Remu Aaltosen mukaan hän ei suostunut lainaamaan autoa kuvauksiin, kunnes hänelle tarjottiin videossa paikkaa autonkuljettajana.
Kappaleet

kaikki sävellykset: Henry Aaltonen
kaikki sanat ja sovitukset Ile Kallio & Henry Aaltonen
A-puoli
Skyline – 2.15
Fourty Night – 4.12
No Pity – 3.42
Wicked Woman – 4.00
B-puoli
Heartbreak Woman – 4.48
Don't Say Goodbye – 3.03
Teenage – 2.20
Pain in My Heart – 4.32
Kokoonpano > Hurriganes

Remu Aaltonen – rummut, laulu
Cisse Häkkinen – basso
Ile Kallio – kitara
Kokoonpano > Vierailijat

T. T. Oksala – syntetisaattori
O. Kräck – kosketinsoittimet
José Sileoni – kosketinsoittimet
Tuotanto

Nauhoitettu Subway-Studiolla
Miksaus: Tom Vuori
Kuvat: Juha Lepistö
Kannen suunnittelu: GAP/Peter Bashmakov
Tuottaja: Henry Aaltonen
Special Thanks to Mac The Knife & 'Wicked' Everhall
Mariana Constantin

Mariana Constantin
Mariana Constantin (s. 3. elokuuta 1960 Ploiești) on entinen romanialainen telinevoimistelija ja olympiamitalisti.
Constantin saavutti vähän ennen 16-vuotissyntymäpäiväänsä Montréalin 1976 olympialaisissa hopeaa telinevoimistelun joukkuekilpailussa. Moniottelussa hän keräsi 76,625 pistettä ja sijoittui 11:nneksi.
Commerce de Marseille (1788)

| Commerce de Marseille |
| --- | --- |


Aluksen vaiheet
Rakentaja:  Arsenal de Toulon
Kölinlasku:  syyskuu 1786
Laskettu vesille:  7. elokuuta 1788
Palveluskäyttöön:  lokakuu 1790
Poistui palveluskäytöstä:  vallattu 1793
Loppuvaihe:  romutettu 1802
Tekniset tiedot
Uppouma:  5 095 t
Pituus:  63,83 m
Leveys:  16,24 m
Syväys:  8,12 m
Koneteho:  täystakiloitu
Miehistöä:  1 117
Aseistus
Aseistus:  118 tykkiä: alakansi:32 x 36 naulan tykkiä keskikansi:32 x 24 naulan tykkiä yläkansi:34 x 12 naulan tykkiä puolikansi:18 x 8 naulan tykkiä + 6 x 36 naulan obusieriä
Commerce de Marseille oli Ranskan laivaston Commerce de Marseille -luokan 118-tykkinen linjalaiva.
Valmistus

Alus tilattiin 30. syyskuuta 1785 Toulonin telakalta, missä köli laskettiin syyskuussa 1786. Aluksen nimi oli vahvistettu 23. tammikuuta 1786. Alus laskettiin vesille 7. elokuuta 1788 ja valmistui lokakuussa 1790.
Palvelus

Brittiläis-espanjalaisen laivaston vallattua 29. elokuuta 1793 Toulonin alus joutui kuninkaalliselle laivastolle, joka joulukuussa vetäytyessään vei aluksen mukanaan. Alus liitettiin kuninkaalliseen laivastoon nimellä HMS Commerce de Marseille. Alus oli kuljetusaluksena, kunnes se sijoitettiin proomuksi Plymouthiin. Alus myytiin romutettavaksi helmikuussa 1802.
Constantiolus

Constantiolus (kreik. Κωνσταντίολος; eli 500-luvulla) oli itäroomalainen sotapäällikkö. 700- ja 800-luvuilla elänyt bysanttilainen kronikoitsija Theofanes kutsui häntä virheellisesti Constantinukseksi. Hänen isänsä oli Florentius, joka oli ehkä konsulina vuonna 515.
Vuonna 528 Constantiolus nimitettiin Moesian duxiksi (dux Moesiae Secundae) ja magister militumiksi edellisen duxin kuoltua taistelussa. Samana vuonna hän johti yhdessä Ascumin ja Godilasin kanssa armeijaa, joka kukisti Scythiaan ja Moesiaan hyökänneet bulgaarit. Voiton jälkeen toinen bulgaariarmeija kuitenkin kukisti roomalaiset, ja Ascum ja Constantiolus jäivät vangiksi. Bulgaarit vapauttivat Constantioluksen lunnaita vastaan, jotka keisari Justinianus maksoi. Aikalaiskronikoitsija Johannes Malalaksen mukaan summa oli 10 000 solidusta, mutta Theofanes puhuu 1 000 soliduksesta.
Callinicumin taistelun tappion jälkeen keväällä 531 keisari Justinianus lähetti Constantioluksen valtakunnan itäosiin tutkimaan sotapäällikkö Belisariuksen toimintaa. Syytteet Belisariusta vastaan hylättiin, mutta tämä joutui luopumaan virastaan.
Nika-kapinan aikana tammikuussa 532 Justinianus lähetti Constantioluksen rauhoittelemaan kapinoivia väkijoukkoja, ja myöhemmin hän vartioi keisarillista palatsia. Kapinan viimeisenä päivänä Constantiolus osallistui yhdessä Munduksen ja Belisariuksen kanssa hyökkäykseen kapinallisia vastaan hippodromilla.
USS Collett (DD-730)

| USS Collett |
| --- | --- |
 USS Collett

Aluksen vaiheet
Rakentaja:  Bath Iron Works, Bath, Maine
Kölinlasku:  11. lokakuuta 1943
Laskettu vesille:  5. maaliskuuta 1944
Palveluskäyttöön:  16. toukokuuta 1944
Poistui palveluskäytöstä:  Argentiinan laivastolle 4. kesäkuuta 1974  palvelukseen 1977 ARA Piedra Buenana
Loppuvaihe:  uponnut maalilaivana 1988
Tekniset tiedot
Uppouma:  2 200 t
Pituus:  114,8 m
Leveys:  12,2 m
Syväys:  4,8 m
Koneteho:  60 000 shp
Nopeus:  34 solmua
Miehistöä:  336
Aseistus
Aseistus:  6 x DP 5"/L38 -tykkiä 12 x 40 mm ilmatorjuntatykkiä 11 x 20 mm ilmatorjuntatykkiä 10 x 21" (533 mm) torpedoputkea 6 x syvyyspomminheitintä 2 x syvyyspommikiskoa
USS Collett (runkonumero DD-730) oli Yhdysvaltain  laivaston Allen M. Sumner -luokan hävittäjä toisessa maailmansodassa. Yhdysvallat luovutti 4. kesäkuuta 1974 aluksen Argentiinalle, joka liitti sen laivastoonsa 1977 nimellä ARA Piedra Buena. Vuonna 1988 alus upotettiin maalilaivana.
Valmistus

Alus tilattiin Bath Iron Worksiltä Bathista Mainesta, missä köli laskettiin 11. lokakuuta 1943. Alus laskettiin vesille 5. maaliskuuta 1944 kumminaan rouva C. C. Baughman ja otettiin Yhdysvaltain laivaston palvelukseen 26. toukokuuta ensimmäisenä päällikkönään James D. Collett.
ARA Piedra Buena

Collett myytiin 4. kesäkuuta 1974 Argentiinalle varaosiksi kahteen aiemman hankittuun vastaavaan alukseen. Alus hinattiin San Diegosta Puerto Belgranoon, jossa sen todettiin olevan riittävän hyvässä kunnossa kunnostettavaksi. Alus liitettiin laivastoon 17. toukokuuta 1977 nimellä ARA Piedra Buena. Alus osallistui Falklandin sotaan, jossa se saattoi muun muassa risteilijä ARA General Belgranoa kohtalokkaalla matkalla. Alus poistettiin alusluettelosta 18. helmikuuta 1985. ARA Esporan laukaisema MM38 Exocet -merimaaliohjus upotti aluksen 1988.
ARA Piedra Buena (D-29)
Constantin Cantemir

Constantin ja vanhin poika Antioh Cantemir. Aikalaiskuvaus.
Constantin Cantemir (1627 – 21. elokuuta 1693 Iași, Moldova (nyk. Romania)) oli Moldovan ruhtinas kesäkuusta 1685 maaliskuuhun 1693. Hän jäi viimeiseksi pajarineuvoston valitsemaksi Moldovan ruhtinaaksi.
Constantin oli alkujaan maatyöläistaustainen palkkasoturi, joka 17 vuoden palveluksen jälkeen yleni valakialaisruhtinas Grigore I Ghican ylimmäksi adjutantiksi. Suuren Turkin sodan aikana hän ansioitui monissa taisteluissa osmanien puolella ja pääsi näin sulttaanin suosioon.
Hänen ensimmäinen vaimonsa oli Grigore Ghican tytär Anastasia. Vuonna 1670 hän meni naimisiin jalosukuisen Ana Bantăşin kanssa ja nousi Moldovan voivodiksi, ruhtinaaksi 71-vuotiaana vuonna 1685.
Kouluja käymätön Constantin ei itse osannut lukea, mutta huolehti molempien poikiensa Antiohin ja Dimitrien koulutuksesta. Molemmista pojista tuli aikanaan moldovalaisruhtinaita ja hänen tyttärensä Elisaveta avioitui ruhtinas Mihai Ion Racovitan kanssa. Myös toisen tyttären Ruxandran aviomies Lupu Costachi oli moldovalaisylimys.
Constantin ehti avioitua vielä kolmannen kerran, Ruxandra Harasin kanssa. Hän kuoli luonnollisesti Iașissa vuonna 1693.
Constantin oli rohkea, mutta oppimaton. Politiikassa hän oli opportunisti, joka totteli osmanivaltaa, mutta kertoi turkkilaisten liikkeistä näiden vastustajille Habsburgien Itävallalle ja Puola-Liettualle.
Vuonna 1691 hän mestautti merkittävän historioitsijan ja oppineen Miron Costinin ja hänen veljensä hetman Velicico Costinin vallankaappausjuonitteluista syytettynä. Jälkikäteen paljastui, että veljekset olivat joutuneet salaliiton uhreiksi. Constantin ehti katua päätöstään useita kertoja.
Commencement Bay -luokka

| Commencement Bay -luokka |
| --- | --- |

Tekniset tiedot
Uppouma:  11100 t (kuiva) 24500 t (kuormattu)
Pituus:  170 m
Leveys:  23 m (runko) 32,05 m (lentokansi)
Syväys:  9,35 m
Koneteho:  16000 shp
Nopeus:  19 solmua
Miehistöä:  1066
Aseistus
Meritorjunta:  34 x lentokonetta
Ilmatorjunta:  2 x 5"/L38 DP -tykkiä 36 x 40 mm Bofors -ilmatorjuntatykkiä 20 x Oerlikon 20 mm -ilmatorjuntatykkiä
Commencement Bay -luokka oli Yhdysvaltain laivaston saattuetukialusluokka, johon piti kuulua kolmekymmentäkolme alusta. Aluksista kuitenkin peruutettiin toisen maailmansodan päättyessä neljätoista, jolloin ainoastaan yhdeksäntoista valmistui. Luokka oli Yhdysvaltain laivaston ainoa alusta alkaen saattuetukialukseksi suunniteltu alusluokka.
Taustaa

Ainoastaan neljällä tankkerista valmistetulla Sangamon-luokan saattuetukialuksella oli pidempi lentokansi kuin C-3 ja Casablanca-mallisilla aluksilla. Vuonna 1942 muutostöitä hidasti tarvittavien tankkerirunkojen puute ja valmiiden alusten muuttamisen esti sama syy eli korvaavien tankkereiden puute. Sen sijaan rungot Bogue-luokan CV-31 - CV-54 olivat toisintoja C3 muutoksista, joista kaikki ensimmäistä lukuun ottamatta luovutettiin Britannian kuninkaalliselle laivastolle. Luovutettujen korvauksena Yhdysvaltain laivasto piti kaikki Casablanca-luokan alukset itsellään. Kuitenkin vuoden 1944 laivasto-ohjelman paranneltu Sangamon-luokka tilattiin Commencement Bay -luokkana.
Alukset

USS Commencement Bay (CVE-105) ex-St. Joseph Bay
USS Block Island (CVE-106) ex-Sunset Bay
USS Gilbert Islands (CVE-107) ex-St. Andrews Bay
USS Kula Gulf (CVE-108) ex-USS Vermillion Bay
USS Cape Gloucester (CVE-109) ex-Willapa Bay
USS Salerno Bay (CVE-110) ex-Winjah Bay
USS Vella Gulf (CVE-111) ex-USS Totem Bay
USS Siboney (CVE-112) ex-USS Frosty Bay
USS Puget Sound (CVE-113) ex-Hobart Bay
USS Rendova (CVE-114) ex-USS Mosser Bay, ex-USS Willamette
USS Bairoko (CVE-115) ex-USS Portage Bay
USS Badoeng Strait (CVE-116) ex-San Alberto Bay
USS Saidor (CVE-117) ex-USS Saltery Bay
USS Sicily (CVE-118) ex-USS Sandy Bay
USS Point Cruz (CVE-119) ex-USS Trocadero Bay
USS Mindoro (CVE-120)
USS Rabaul (CVE-121)
USS Palau (CVE-122)
USS Tinian (CVE-123)
USS Bastogne (CVE-124) tilaus peruutettu 11. elokuuta 1945
USS Eniwetok (CVE-125) tilaus peruutettu 11. elokuuta 1945
USS Lingayen (CVE-126) tilaus peruutettu 11. elokuuta 1945
USS Okinawa (CVE-127) tilaus peruutettu 11. elokuuta 1945
Codex Mendoza

| Codex Mendoza |
| --- | --- |
 Codex Mendozan ensimmäinen sivu.
Kieli:  espanja
Genre:  koodeksi

Löydä lisää kirjojaKirjallisuuden teemasivulta
Codex Mendoza on kolmiosainen asteekkien koodeksi, joka tehtiin 1540-luvun alkupuolella eli noin 20 vuotta Meksikon espanjalaisvalloituksen jälkeen. Koodeksi sisältää asteekkien historiaa, päivittäistä elämää ja maakuntien maksamien pakkoverojen luetteloita. Nimensä se on saanut Antonio de Mendozalta, joka oli koodeksin valmistumisaikaan Uuden-Espanjan varakuningas. Alkuperäisteosta säilytetään Oxfordin yliopiston Bodleian Libraryssa.
Historia

Codex Mendoza tehtiin espanjalaisvalloituksen jälkeen 1540-luvun alussa Espanjan kuningas Kaarle V:n käskystä. Koodeksi jouduttiin valmistamaan nopeasti, jotta se olisi ehtinyt laivoihin, jotka veivät aarteita Meksikosta Espanjaan. Matkalla Espanjaan ranskalaiset merirosvot hyökkäsivät koodeksia kuljettaneen espanjalaisaluksen kimppuun ja ryöstivät sen. Koodeksi säilyi kuitenkin vahingoittumattomana ja kulkeutui Ranskan hoviin. Se vaihtoi vielä tämän jälkeen omistajaa muutaman kerran, mutta päätyi sitten Bodleian Libraryyn.
Rakenne

Codex Mendoza koostuu 72 kuvasivusta, joissa on kuvien lisäksi lyhyet espanjankieliset selostukset. Koodeksi sisältää myös 63 sivua espanjalaisten laatimia kuvasivuja koskevia huomautuksia. Teos on jaettu kolmeen osaan, joista ensimmäinen kertoo asteekivaltion tekemien valloitusten historiasta, toinen valloitetuilta 38 maakunnasta maksetuista pakkoveroista ja kolmas asteekkien arkipäivän elämästä. Teoksen kaksi ensimmäistä osaa ovat todennäköisesti suoria kopioita jo ennen espanjalaisvalloitusta tehdyistä käsikirjoituksista. Viimeinen osio on todennäköisesti uusi.
Rakenne > Koodeksin osat

Ensimmäinen kappale alkaa vuodesta 1325, jolloin asteekit löysivät Tenochtitlánin kaupunkisaaren. Muut sivut kertovat yhdeksän eri asteekihallitsijan tekemistä valloituksista. Jokaisen hallitsijan valloituksista kertovassa luettelossa on kyseistä hallitsijaa esittävä piirros, hallitsijan nimi hieroglyfimerkeillä ja valloitettujen kaupunkien nimiä kuvaavia hieroglyfimerkkejä. Jokaisen valloitetun kaupungin hieroglyfimerkissä on kuvattu luhistuva temppeli, joka symboloi kaupungin kukistumista. Toinen osa kuvaa valloitettujen alueiden maksamia veroja, joita maksettiin esimerkiksi maissilla, pavuilla, höyhenkoristeisilla asuilla ja jadesta tehdyillä koruilla. Viimeinen osa kuvailee asteekkimiesten ja -naisten elämää. Kuvailtuna on esimerkiksi lapsuus, koulu, naimisiin meno ja papiksi vihkimiset. Kuvia on myös erilaisista ammateista kuten höyhenkoristelusta ja paheista kuten juoruilu ja varastaminen.
Aiheesta muualla

Wikimedia Commonsissa on kuvia tai muita tiedostoja aiheesta .
Codex Mendoza (Arkistoitu – Internet Archive) (PDF) Bloknot.info. (venäjäksi)
Asteekisotureita kuvattuna Codex Mendozassa.
Conflict-luokka

| Conflict-luokka |
| --- | --- |
 Luokan nimikkoalus HMS Conflict

Tekniset tiedot
Uppouma:  320 t (koeajot) 360 t (max)
Pituus:  62,64 m (kokonaispituus)
Leveys:  6,10 m
Syväys:  2,51 m
Koneteho:  4 500 ihp
Nopeus:  27 solmua
Miehistöä:  53
Aseistus
Meritorjunta:  1 x QF 12 naulan 12 cwt laivatykki 5 x QF 6 naulan Hotchkiss -tykkiä 2 x 18" torpedoputkea
Conflict-luokka oli Britannian kuninkaallisen laivaston kolmen aluksen muodostama torpedovenehävittäjäluokka (engl. torpedo boat destroyer, TBD). Luokka oli Cowesista Isle of Wightilta olevan J. Samuel White and Companyn telakan valmistama.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Conflict | J. Samuel White and Company, Cowes | 3. tammikuuta 1894 | 13. joulukuuta 1894 | heinäkuu 1899 | myyty romutettavaksi 20. toukokuuta 1920 |
| HMS Teazer | White | 3. helmikuuta 1894 | 9. helmikuuta 1895 | maaliskuu 1899 | myyty romutettavaksi 9. heinäkuuta 1912 |
| HMS Wizard | White | 3. huhtikuuta 1894 | 27. helmikuuta 1895 | heinäkuu 1899 | myyty romutettavaksi 1920 |
The Continental

”The Continental” on Con Conradin säveltämä ja Herb Magidsonin sanoittama musiikkikappale vuoden 1934 elokuvasta Continental – hupainen avioero. Laulun esittivät elokuvassa Ginger Rogers, Erik Rhodes ja Lillian Miles, ja se soitetaan Rogersin ja Fred Astairen tanssikohtauksessa. Kappale palkittiin seuraavana vuonna Oscar-palkinnolla vastaperustetussa parhaan laulun kategoriassa.
Huonekasvi

Anopinkieli on eräs tyypillinen huonekasvi
Huonekasvi on kasvi, jota kasvatetaan sisätiloissa ruukussa, jossa on kasvualustana multaa. Huonekasveja pidetään usein asuinhuoneistoissa ja toimistoissa koristeina ja puhdistamassa sisäilmaa. Huonekasveja voi ostaa esimerkiksi kukkakaupoista, tavarataloista ja toreilta.
Huonekasvien historiaa

Lasi-ikkunoiden yleistyminen ja hormiuunien kehittyminen loivat mahdollisuuden kasvattaa kasveja sisällä. Vielä 1775–1810 kasveja ei käytetty asuinhuoneissa lainkaan. Vuosien 1810–1830 empiretyyli toi kukat kartanoiden ikkunoille ja kuisteille, silloin kasvatettavia kukkia oli muun muassa myrtti (Myrtus communis), ruusut (Rosa-lajikkeet), tulppaanit (Tulipa) ja hyasintti (Hyacinthus orientalis).
1800-luvulla kasvivalikoima laajeni entisestään biedermeieraikaan ja huonekasveista pääsivät nauttimaan myös varakkaat porvarit kaupunkiasunnoissaan. Vuosisadan vaihteessa myös tavallinen kansa pääsi kasvattamaan kasveja, kuten pelargoneja (Pelargonium) ja verenpisaroita (Fuchsia).
1920-luvulla kasvit eivät olleet erityisesti suosiossa. 1990-luvulla huonekasvit kasvattivat nopeasti suosiotaan harrastuksena ja tärkeänä osana arkielämää. Sanotaankin, että nykyisin eletään kasviharrastajien kulta-aikaa. Yhteydet kaukaisiin maihin ovat nopeat ja hyvät ja nykyään suomalaisista kukkakaupoista löytyykin mitä moninaisin kirjo erilaisia sekä tavallisia että eksoottisia kasveja.
Huonekasvien luokittelu

Sisällä kasvatettavat kasvit jaetaan yleensä kukkiviin kasveihin ja viherkasveihin. Ne voidaan jakaa myös tarkemmin jaoteltuna viiteen eri ryhmään niiden ominaisuuksien perusteella.
Kukkivat kasvit
Kasvatetaan kukkien vuoksi. Kukkivat yleensä oikealla hoidolla joka vuosi, mutta poikkeuksiakin on (esimerkiksi ananaskasvit). Osa tähän ryhmään kuuluvista kasveista on kausiluonteisia, jolloin ne tavallisesti heitetään kukinnan jälkeen pois (esimerkiksi krysanteemi).
Viherkasvit
Kasvatetaan lähinnä kasvin ulkonäön ja lehtien koristeellisuuden sekä erikoisuuden vuoksi. Eivät välttämättä kuki ja useimmiten kukat vaatimattomia. Vaativat vähemmän valoa kuin kukkivat kasvit.
Orkideat
Suomestakin löytyy monia alan harrastajia, jotka ovat keskittyneet nimenomaan orkideoihin. Ne ovat kasvimaailman aatelistoa näyttävine kukkineen. Vaativat kostean ilman menestyäkseen.
Sipuli- ja mukulakasvit
Mehikasvit
Huonekasvien käyttö > Sisustus ja koristelu

Huonekasveja käytetään nykyään tärkeänä osana sisustusta, kuuluvathan kasvit jo luonnollisena osana monien sisustusarkkitehtien suunnitelmiinkin. Kasveilla sisustaminen on lisääntynyt koko ajan ja niiden käyttö on monipuolistunut. Kasveja on totuttu näkemään melkein kaikkialla, kuten laitoksissa, kouluissa, työpaikoilla ja sairaaloissa. Tutkimustieto kasvien ominaisuuksista on parantunut ja se lisää huonekasvien suosiota. Tiedetään, että kasvit poistavat stressiä ja puhdistavat ilmasta epäpuhtauksia. Huonekasvit ovat sisustuksessa erittäin monikäyttöisiä ja niistä riittää lukuisia vaihtoehtoja eri tyylisuuntauksiin.
Koti koristellaan usein kauden kasveilla vuodenaikojen mukaan. Keväällä myynnissä oleva kevätesikko (Primula veris) viestii monille keväästä ja kesän odotuksesta. Jouluksi myyntiin tulee lukuisia värimuunnelmia joulutähdestä (Euphorbia pulcherrima) ja Jaloritarinkukka (Hipeastrum x hortorum), jota kutsutaan amaryllikseksi tai jouluamaryllikseksi, on monelle ehdoton joulukukka.
Huonekasvien käyttö > Esteettisyys ja kyky puhdistaa huoneilmaa

Kasvit ja yleensäkin lähes kaikki elävä koetaan rentouttavana ja virkistävänä, etenkin vihreä väri koetaan rentouttavaksi ja turvalliseksi. Se saa ihmiset tuntemaan itsensä turvatuiksi ja suojassa oleviksi. On tutkittu, että kasvit työpaikoilla parantavat työntekijöiden viihtyvyyttä, positiivista ilmapiiriä sekä työtehoa. Kasveilla on suora vaikutus ihmisen hyvinvointiin. NASA on tutkinut laajalti kasvien kykyä puhdistaa rakennusten sisäilmaa NASA Clean Air Studyssa ja on todettu, että huonekasvit kykenevät poistamaan ilman epäpuhtauksia tehokkaasti kasvista riippuen.
Huonekasvien hoito

Jotta huonekasvit menestyisivät ja viihtyisivät, niiden hoidossa tulee huomioida muutama seikka:
valo: Kasvit tarvitsevat riittävästi valoa, oikeassa suhteessa.
ilmankosteus: Johtuen kasvien alkuperästä monet kasvit vaativat kosteamman ilman kuin mitä nykyinen keskuslämmitys voi tarjota. Ilmankosteutta voi lisätä sumuttamalla kasveja.
lämpötila: Useimmat huonekasvit viihtyvät normaalissa huoneenlämmössä, mutta on myös sellaisia, jotka viihtyvät talven paremmin viileässä.
kastelu: Kastelu riippuu paljon kasvin omasta vedentarpeesta sekä ruukun koosta. Jotkin kasvit eivät siedä kuivumista ollenkaan, jotkut taas eivät jatkuvaa kosteutta.
lannoitus: Kasveja lannoitetaan pääasiassa kasvukaudella eli keväästä syksyyn, ja talven ne lepäävät.
Kirjallisuutta

Williams, Paul: Helpot huonekasvit.  ((Houseplants, 2006.) Suom. Aretta Tiilimäki)  Helsinki:  Otava, 2012.  ISBN 978-951-1-26116-2
Aiheesta muualla

Wikimedia Commonsissa on kuvia tai muita tiedostoja aiheesta .
Huonekasviseura
Yhteishyvä: Huonekasvien mullanvaihto
Martat: Huonekasvit
Apu: Terveiset viidakosta – nyt kotona suositaan reheviä huonekasveja
YLE: Suomi sekosi viherkasveista – Etenkin nuoret miehet täyttävät nyt kotinsa palmuilla ja peikonlehdillä
Is.fi: Oikea kukka oikeaan paikkaan: Helpoimmat huonekasvit kodin eri huoneisiin
Is.fi: Nämä huonekasvit puhdistavat sisäilmaa tehokkaimmin – parhaat kokonaispisteet tälle helppohoitoiselle suomalaissuosikille
Hämeensanomat.fi: Huonekasveihin hurahtaa yhä useampi – “Sata kasvia on harrastelijalle vielä pikkujuttu”
Asunto, jonka sisustusta on elävöitetty viherkasveilla.
Viherkasveja hyllyllä.
Concordia Sagittaria

| Concordia Sagittaria |
| --- | --- |
 Lemene-jokea Concordia Sagittariassa.
 Concordia Sagittaria
 Koordinaatit: 45°46′N, 12°51′E 
Valtio:  Italia
Alue:  Veneto
Metropolikaupunki:  Venetsia
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  68,40 km²
Korkeus:  4 m
Väkiluku (2011):  10,640
 – Väestötiheys:  155,6 as./km²
Aikavyöhyke:  UTC+1
 – Kesäaika:  UTC+2
Postinumero:  30023
Suuntanumero(t):  0421
 
 www.comune.concordiasagittaria.ve.it 
Infobox OKVirheellinen NIMI-arvo: 
Concordia Sagittaria on kaupunki Venetsian metropolikaupungissa, Venetossa, Italiassa. Kaupungin pinta-ala on 68,4 neliökilometriä ja asukasluku noin kymmenen tuhatta. Kaupungin paikalla oli aikoinaan roomalainen siirtokunta ja linnoitus Julia Concordia.
Historia > Antiikki

Julia Concordia oli alun perin linnoituksen ulkopuolelle syntynyt kylä (vicus), mutta kasvoi nopeasti sen hyvän sijainnin vuoksi. Se sijaitsi Via Annian ja Via Postumian varrella Altinumin ja Aquileian puolessa välissä. Nimi Julia Concordia juhlisti Julius Caesarin muistoa ja Octavianuksen muiden triumvirien kanssa vuonna 42 eaa. tekemää liittoutumaa. Myöhäisroomalaiskaudella paikalla oli huomattava germaanis- ja gallialaissperäisten Roomaa palvelleiden sotilaiden varuskunta. Attilan hunnit tuhosivat lopulta kaupungin.